| *Emma* |
| --- |
| エマ  ('**Emma'**) |
| **Genre** | historiallinen, draama, romantiikka
 |
| Manga |
| **Tekijä** | Kaoru Mori |
| **Julkaisija** | Japani Enterbrain  Yhdysvallat CMX manga  Suomi Sangatsu Manga |
| **Sarjajulkaisulehti** | Japani Monthly Comic Beam |
| **Ensimmäinen painatus** | 30. elokuuta 2002 – Toukokuu 2006 |
| **Kirjojen lukumäärä** | 10
 |
| Manga: *Emma (Side Story) エマ 番外編* |
| **Tekijä** | Kaoru Mori |
| **Julkaisija** | Japani Enterbrain  Suomi Sangatsu Manga |
| **Sarjajulkaisulehti** | Japani Monthly Comic Beam |
| **Ensimmäinen painatus** | Syyskuu 2006 – Maaliskuu 2008 |
| **Kirjojen lukumäärä** | 3
 |
| TV-anime: *Emma – A Victorian Romance* |
| **Ohjaaja** | Tsuneo Kobayashi |
| **Studio** | Studio Pierrot |
| **Lähetyskanavat** | Japani Animax, BS-i, useat UHF-kanavat |
| **Alkuperäinen lähetyskierros** | 2. huhtikuuta 2005 – 18. kesäkuuta 2005 |
| **Jaksojen määrä** | 12
 |
| TV-anime: *Emma – A Victorian Romance: Second Act* |
| **Ohjaaja** | Tsuneo Kobayashi |
| **Studio** | Ajia-do Animation Works |
| **Lähetyskanavat** | Japani Animax, Chiba TV, NBN, SUN-TV, Tokyo MX, TVK, TVS |
| **Alkuperäinen lähetyskierros** | 16. huhtikuuta 2007 – 2. heinäkuuta 2007 |
| **Jaksojen määrä** | 12
 |

**Emma** on Kaoru Morin piirtämä kymmenenosainen manga, joka kertoo nuoresta palvelijattaresta, Emmasta, joka työskentelee erään vanhan kotiopettajattaren luona. Emma rakastuu rouvansa entiseen oppilaaseen Williamiin, joka on aristokraattisesta perheestä. Williamin perhe ei kuitenkaan hyväksy heidän rakkauttaan, sillä luokkajaon vuoksi tällainen suhde ei ole sopiva viktoriaanisessa Englannissa.

Mangasta on tehty kaksikautinen animesovitus *Eikoku koi Monogatari Emma*. Mori on tehnyt sarjaan myös lisätarinoita nimeltä *Emma ~bangaihen~*, jotka kertovat sarjan sivuhenkilöistä.

Manga
-----

Alun perin Emma ilmestyi *Comic Beam* -lehdessä vuosina 2002–2006. Mangassa on yhteensä 52 lukua. Myöhemmin ne koottiin seitsemäksi mangakirjaksi, joiden lisäksi on ilmestynyt vielä kolme lisäosaa, jotka kulkevat nimellä *Emma ~bangaihen~*. Ne kertovat sivuhenkilöistä. Suomessa mangan on kustantanut Sangatsu Manga. Sangatsu Manga on alkanut julkaista Emman lisätarinoita maaliskuusta 2010 lähtien. Japanissa on lisäksi ilmestynyt opas nimeltä *Emma Victorian Guide*, joka valaisee sarjan enemmän tai vähemmän tunnettuja historiallisia viittauksia.

Anime
-----

Mangasta tehty animesovitus *Eikoku Koi Monogatari Emma* alkoi Japanissa 2. huhtikuuta 2005 ja päättyi 18. kesäkuuta 2005. Sen on ohjannut Stuneo Kobayashi ja tuottanut Studio Pierrot. Animesta tehtiin myös toinen kausi *Eikoku Koi Monogatari Emma Dai Ni Maku*, joka esitettiin vuonna 2007. Kummatkin kaudet ovat 12 jakson pituisia.

Henkilöt
--------

**Emma** (エマ)

Emma on sarjan päähenkilö. Hän rakastuu William Jounseen heti ensi silmäyksellä. Emma on alun perin kotoisin köyhistä oloista ja joutui Lontooseen, kun hänet kidnapattiin ja kuljetettiin myytäväksi bordelliin. Emma kuitenkin pakeni ja teki pieniä töitä henkensä pitimiksi. Lopulta vanha kotiopettajatar Kelly Stownar otti hänet palvelijakseen. Tämä opetti hänet muun muassa lukemaan ja kirjoittamaan. Kelly Stownarin kuoltua Emma päätyy työskentelemään erään saksalaisen Möldersin perheen luo ja joutuu eroon Williamista.
**William Jounse** (ウィリアム・ジョーンズ)

William on sarjan toinen tärkeä henkilö. Hän rakastuu Emmaan ensinäkelmältä. William on rikkaan Jounsen perheen vanhin poika. Hänen pitäisi jatkaa isänsä työtä ja hankkia puoliso toisesta varakkaasta perheestä, mutta rakastuttuaan Emmaan hänen on vaikea enää hyväksyä isänsä tahtoa. Emman lähdettyä William alkaa kuitenkin toimia isänsä toiveiden mukaisesti. Hän lupautuu kihloihin Eleanor Campbellin kanssa, mutta hän tapaakin yllättäen Emman kihlajaisissaan, mikä muuttaa kaiken.
**Hakim Atawari** (ハキム・アタワーリ)

Hakim on Intiasta kotoisin oleva prinssi ja Williamin paras ystävä. He kävivät yhdessä Eton Collegea. Hakimilla on yleensä mukanaan oma haareminsa. Tultuaan vierailulle Englantiin Hakim tapasi Emman ja ihastui tähän. Hän kuitenkin luopui aikeistaan Emman suhteen saatuaan tietää, että tämä rakastaa Williamia. Hakimin vierailu Englannissa pitkittyi, sillä hän halusi nähdä miten asiat Emman ja Williamin suhteen kehittyvät. Hakim yritti saada Emman jäämään Lontooseen Kelly Stownarin kuoltua, muttei saanut tätä muuttamaan mieltään. Hänen mielestään Williamin ei olisi koskaan pitänyt päästää Emmaa lähtemään eikä hän pitänyt siitä, ettei William ei aluksi yrittänyt etsiä Emmaa lainkaan.
**Eleanor Campbell** (エレノア・キャンベル)

Eleanor tulee yläluokkaisesta perheestä ja on varakreivi Campbellin nuorin tytär. Hän ihastuu Williamiin ja luulee tämän tuntevan samoin, mutta todellisuudessa William on vain ystävällinen häntä kohtaan. Hän yrittää saada Williamin huomion itseensä kaikin tavoin, kuten kutsumalla tämän vierailulle. Kestää kuitenkin kauan, ennen kuin Eleanor saa kerrottua tunteistaan Williamille. Eleanorilla on usein seuranaan palvelijattarensa Annie, joka on huolehtinut hänestä aina lapsesta saakka.
**Kelly Stownar** (ケリー・ストウナー)

Kelly on Williamin entinen kotiopettajatar, jonka palvelijattarena Emma työskenteli. Kelly meni nuorena naimisiin, mutta hänen miehensä kuoli jo muutaman vuoden päästä, minkä jälkeen hän ryhtyi kotiopettajattareksi. Vähän ennen eläköitymistään hän tapasi Emman ja otti tämän palvelijakseen. Kelly opetti Emman lukemaan, kirjoittamaan ja tekemään kotitöitä. Hän tuki Emman ja Williamin aikeita huomattuaan, että he olivat ihastuneita toisiinsa.

Suomeksi
--------

* *Emma 1*. (Emma 1, 2002.) Suom. Katariina Kauppila. Sangatsu Manga, 2006. ISBN 978-952-16-1247-3.
* *Emma 2*. (Emma 2, 2003.) Suom. Katariina Kauppila. Sangatsu Manga, 2006. ISBN 978-952-16-0914-5.
* *Emma 3*. (Emma 3, 2003.) Suom. Katariina Kauppila. Sangatsu Manga, 2007. ISBN 978-952-16-0915-2.
* *Emma 4*. (Emma 4, 2004.) Suom. Katariina Kauppila. Sangatsu Manga, 2007. ISBN 978-952-16-0916-9.
* *Emma 5*. (Emma 5, 2005.) Suom. Katariina Kauppila. Sangatsu Manga, 2007. ISBN 978-952-16-0917-6.
* *Emma 6*. (Emma 6, 2005.) Suom. Katariina Kauppila. Sangatsu Manga, 2007. ISBN 978-952-16-0918-3.
* *Emma 7*. (Emma 7, 2006.) Suom. Katariina Kauppila. Sangatsu Manga, 2007. ISBN 978-952-16-1034-9.
* *Emma 8*. (Emma 8, 2007.) Suom. Matleena Paukkunen. Sangatsu Manga, 2009. ISBN 978-952-16-1246-6.
* *Emma 9*. (Emma 9, 2007.) Suom. Matleena Paukkunen. Sangatsu Manga, 2010. ISBN 978-952-16-1247-3.
* *Emma 10*. (Emma 10, 2008.) Suom. Matleena Paukkunen. Sangatsu Manga, 2010. ISBN 978-952-16-1248-0.

Lähteet
-------

1. ↑  Sangatsu julkaisee Emman lisätarinat *Anime-lehti*.  Arkistoitu 18.3.2010. Viitattu 26.3.2010.

Aiheesta muualla
----------------

* Markku Salmi: Emma – arvostelu Anime-lehti.  Arkistoitu 30.10.2009. Viitattu 3.6.2008.
* Juho Salo: Emma, romanttinen manga. Kvaak.fi 4.11.2006.
* Janne Suominen: Sisäköt flirttailee ujommin (Arkistoitu – Internet Archive). Lumo 21.2.2007.
* Sangatsumangan Emma-sarja sai Otaku-palkinnon (Arkistoitu – Internet Archive). Tammi 18.6.2007.
* Emma *emma.rightstuf.com*.  Arkistoitu 10.2.2010. Viitattu 27.3.2010.  The Rightful Stuf Internationalissa (englanniksi)
* Emma-animen viralliset sivut *emma-victorian.com*.   (japaniksi)